Architecture inside out, seminar on interior design for architects. The city of Berlin as a case study, a research and study laboratory.

חוץ ופנים מכוננים דיאלקטיקה של הפרדה, כותב הפילוסוף הצרפתי גאסטון באשלר בספרו "הפואטיקה של החלל" (1961). הגיאומטריה המובהקת הזאת, מוסיף באשלר, מעוורת אותנו מרגע שאנו מתחילים להפעיל אותה בשדה המטאפורי.

יש לה את הבהירות החותכת של דיאלקטיקת הכן והלא, והפתוח והסגור שמכריעות כמעט כל דבר.

"פתוח סגור פתוח, זה כל האדם" כתב המשורר הישראלי יהודה עמיחי כשניסה לתאר את מהלך חייו של האדם מהרגע שבא אל העולם ונפרד ממנו.

בסמינר הנוכחי נבחן את הפנים - כמרחב רעיוני, וכחלל פיזי.

מהי חוויה של פנים? מה מאפיין אותה? כיצד ניתן להשפיע עליה?

נבחן את הגבול בין הפנים ובין החוץ. כיצד הוא יכול להשפיע יחסי הגומלין בין הפנים והחוץ?

מה מייחד את העיסוק המקצועי שלנו כאדריכלים מתכנני ומעצבי חללים פנימיים?

האם העיסוק בפנים - בעיצוב חללי פנים, דורש, מושגים, פרשנות, קישורים וכישורים אחרים?

אחד ההיבטים המאפיינים את הפרקטיקה שעוסקת בעיצוב של חללי פנים, הוא הפעולה בתוך חלל נתון אשר מוגדר בדרך כלל באמצעות מעטפת ואלמנטים שונים הקשורים למערכות הבניין (שלד, צנרת של מערכות חשמל, מים ותשתיות נוספות).

בסמינר נבחן מספר תקדימים, מקרי בוחן של חללי פנים באמצעות סיורים ברחבי העיר ברלין. ננסה להעשיר את ארגז הכלים המקצועי באמצעות ניתוח ולימוד של התופעות המתקיימות בחללים אלו.